**ORDIN Nr. \_\_\_\_\_\_\_\_\_\_\_\_\_**

**pentru aprobarea Metodologiei privind condiţiile în care polițiștii de penitenciare definitivi din sistemul administraţiei penitenciare pot fi mutaţi în alte unităţi ale sistemului administraţiei penitenciare**

**Ministrul Justiţiei,**

Având în vedere prevederile art. 126 alin. (2) din Legea nr. 145/2019 privind statutul polițiștilor de penitenciare, cu modificările și completările ulterioare;

În temeiul art. 13 din Hotărârea Guvernului nr. 652/2009 privind organizarea şi funcţionarea Ministerului Justiţiei, cu modificările şi completările ulterioare,

**Emite următorul**

**O R D I N**

ART. 1

Se aprobă Metodologia privind condiţiile în care polițiștii de penitenciare definitivi din sistemul administraţiei penitenciare pot fi mutaţi în alte unităţi ale sistemului administraţiei penitenciare, prevăzută în anexa care face parte integrantă din prezentul ordin.

ART. 2

La data intrării în vigoare a prezentului ordin, Ordinul ministrului justiției nr. 2397/C din 10 iulie 2012 pentru aprobarea Metodologiei privind condiţiile în care funcţionarii publici cu statut special definitivi din sistemul administraţiei penitenciare pot fi mutați în alte unităţi ale sistemului administraţiei penitenciare, publicat în Monitorul Oficial al României, Partea I, nr. 556 din 7 august 2012, se abrogă.

ART. 3

Prezentul ordin se publică în Monitorul Oficial al României, Partea I.

 **Bucureşti \_\_\_\_. \_\_\_\_.2020**

**Cătălin - Marian PREDOIU**

**Ministrul Justiției**

Nr. \_\_\_\_\_\_\_ /\_\_\_ /\_\_\_\_.\_\_\_\_.2020

Prezentul ordin a fost întocmit în \_\_\_\_\_ exemplare

**METODOLOGIE**

**privind condiţiile în care polițiștii de penitenciare definitivi din sistemul administraţiei penitenciare pot fi mutaţi în alte unităţi ale**

**sistemului administraţiei penitenciare**

**CAPITOLUL I**

**Dispoziții generale**

ART. 1

(1) Polițiștii de penitenciare definitivi din sistemul administrației penitenciare pot fi mutaţi în alte unităţi ale poliției penitenciare, la cerere sau în interesul serviciului, cu acordul lor, în aceeaşi ori în altă funcţie, pentru care îndeplinesc condiţiile de numire, pe un coeficient de ierarhizare identic sau inferior funcţiei deţinute.

(2) Prin funcţie prevăzută cu un coeficient de ierarhizare identic se înţelege funcţia în care se face numirea, al cărei coeficient de ierarhizare luat în calcul la stabilirea salariului este egal cu cel al funcţiei anterioare.

(3) Mutarea se poate face numai pe funcţii vacante din aceeaşi categorie, de ofiţer, respectiv de agent şi de acelaşi tip, de conducere, respectiv de execuţie.

(4) Prin excepție de la alin. (3), ofiţerii care ocupă funcţii de conducere pot fi mutați în alte unităţi ale poliției penitenciare, într-o funcţie de execuţie prevăzută cu un coeficient de ierarhizare identic sau inferior funcţiei anterioare.

**CAPITOLUL II**

**Mutarea la cerere a polițiștilor de penitenciare definitivi din sistemul administrației penitenciare**

ART. 2

(1) Mutarea la cerere, în alte unităţi ale poliției penitenciare, în aceeaşi ori în altă funcţie prevăzută cu un coeficient de ierarhizare identic sau inferior, reprezintă modificarea raporturilor de serviciu caracterizată prin manifestarea de voinţă a polițiștilor de penitenciare definitivi din sistemul administraţiei penitenciare.

(2) Procesul de mutare la cerere se desfășoară în perioadele stabilite prin decizie a directorului general al Administrației Naționale a Penitenciarelor; sesiunile de mutare se pot desfășura și prin intermediul unei aplicații informatice pentru managementul resurselor umane.

(3) La nivelul fiecărei unități penitenciare se analizează, în cadrul consiliului de conducere, situația tuturor posturilor vacante și, în funcție de oportunitatea și posibilitățile efective de ocupare a funcțiilor identificate, directorul unității sau, după caz, directorul general al Administrației Naționale a Penitenciarelor aprobă lista posturilor vacante destinate mutării la cerere; datele privind posturile vacante destinate mutării la cerere se centralizează prin grija Administrației Naționale a Penitenciarelor, care le aduce la cunoștința unităților penitenciare.

ART. 3

(1) Mutarea la cerere se poate realiza, dacă polițistul de penitenciare definitiv întrunește cumulativ următoarele condiții:

a) îndeplineşte condiţiile specifice prevăzute în fişa postului în care solicită mutarea;

b) cererea de mutare este întemeiată şi motivată, în toate situațiile fiind însoțită de documente justificative;

c) cererea de mutare are avizul de principiu al directorului unităţii unde polițistul de penitenciare definitiv este încadrat;

d) cererea de mutare are avizul de principiu al directorului unităţii unde polițistul de penitenciare solicită mutarea;

e) cererea de mutare are avizul favorabil al Administrației Naționale a Penitenciarelor, emis de directorul general sau de înlocuitorul acestuia, în urma consultării structurilor de specialitate implicate din Administrația Națională a Penitenciarelor.

(2) Avizul Administrației Naționale a Penitenciarelor prevăzut la alin. (1) lit. e) are natura unui aviz conform, poate fi favorabil sau nefavorabil și are caracter obligatoriu de punere în aplicare, iar acordarea acestuia se face pe baza unor considerente ce țin de oportunitatea și necesitatea mutării.

(3) Nu se dă curs solicitărilor de mutare ale polițiștilor de penitenciare suspendați din funcţie, ale căror raporturi de serviciu sunt suspendate sau care sunt puși la dispoziție.

(4) Polițiștii de penitenciare definitivi din sistemul administrației penitenciare pot depune câte o cerere de mutare, completată conform Anexei nr. 1, pentru fiecare tip de funcții dintr-un sector de activitate care face obiectul sesiunii de mutare și pentru fiecare unitate penitenciară vizată.

(5) Pentru situația mutării într-o funcție de psiholog de personal, dintr-o funcție de alt tip, este necesar un stagiu de practică de 15 zile lucrătoare la nivelul structurii de psihologie a personalului din Administrația Națională a Penitenciarelor, rezultatul obținut fiind avut în vedere la acordarea avizului conform prevăzut la alin. (1) lit. e).

(6) Pentru mutarea la cerere într-o funcție prevăzută cu un coeficient de ierarhizare inferior celei deţinute sau fără indemnizaţie de conducere, polițiștii de penitenciare își exprimă acordul prin completarea cererii de mutare prevăzută în Anexa nr. 1 la prezentul ordin. Numirea într-o funcție prevăzută cu un coeficient de ierarhizare inferior se va face numai în situația în care nu este posibilă numirea pe un coeficient de ierahizare identic cu cel deținut de polițistul de penitenciare care solicită mutarea.

(7) În cazul neîndeplinirii condițiilor, respingerea cererii se face de conducătorul unității unde se solicită mutarea, la propunerea motivată a structurii de resurse umane, în cadrul consiliului de conducere.

(8) Respingerea motivată a solicitării de mutare se comunică polițistului de penitenciare definitiv în cauză.

ART. 4

(1) În cazul polițiștilor de penitenciare definitivi ale căror cereri au fost avizate favorabil de Administrația Națională a Penitenciarelor, și care solicită mutarea pe o funcție dintr-un alt domeniu de activitate decât cel în care își desfășoară activitatea, este necesară susținerea și promovarea uneia sau, după caz, mai multor probe, cu relevanță directă în ceea ce privește specificul funcției pe care solicită mutarea, după cum urmează:

 a) testare psihologică;

 b) probă sportivă;

 c) probă practică;

 d) interviu profesional, cu caracter obligatoriu în toate cazurile.

(2) Probele prevăzute la alin. (1) se susțin în ordinea acolo menționată și au caracter eliminatoriu.

(3) Proba sportivă, proba practică și interviul profesional se evaluează cu calificativul “admis”/“respins” și împotriva lor nu poate fi formulată contestație. Rezultatele acestora se materializează într-un proces-verbal care se înaintează stucturii de resurse umane.

(4) Organizarea, desfășurarea și evaluarea probei sportive și a probei practice se realizează potrivit normelor și baremelor aplicabile în cazul probelor similare din cadrul concursurilor/examenelor pentru ocuparea funcțiilor vacante de polițist de penitenciare prevăzute la art. 96, art. 97 alin. (3)-(6) și art. 98 alin. (1) și (3) din Legea nr. 145/2019 privind statutul polițiștilor de penitenciare, cu modificările și completările ulterioare; organizarea, desfășurarea și evaluarea interviului profesional se realizează conform unei metodologii aprobate prin decizie a directorului general al Administrației Naționale a Penitenciarelor.

(5) Pentru funcțiile de conducere, funcțiile unice, precum și pentru funcțiile pentru care nu se pot constitui comisii la nivelul unității, comisiile și locul de desfășurare a probei sportive, probei practice și a interviului profesional se stabilesc prin grija structurii de resurse umane din Administrația Națională a Penitenciarelor.

(6) Testarea psihologică se susține prin grija Serviciului Psihologia Personalului din Administrația Națională a Penitenciarelor, conform criteriilor stabilite în Regulamentul privind activitățile de psihologia personalului în sistemul administrației penitenciare, aprobat prin decizie a directorului general al Administrației Naționale a Penitenciarelor, acolo unde specificul funcției o impune.

(7) Proba sportivă, proba practică și interviul profesional se susțin în fața unei comisii formată din directorul unității unde se solicită mutarea sau persoana desemnată de acesta, în calitate de președinte, șeful sectorului de activitate unde se solicită numirea și șeful structurii de resurse umane, ofițerul coordonator sau, atunci când situația o impune, un polițist de penitenciare din cadrul acestei structuri, în calitate de membri.

(8) În cadrul interviului comisia verifică însușirea de către solicitant a cunoștințelor minime dobândite, care să fie în concordanță cu activitățile care urmează a fi desfășurate de polițistul de penitenciare care a solicitat mutarea, în urma parcurgerii tematicii și bibliografiei specifice funcției vizate, stabilite de către comisie conform metodologiei prevăzute la alin. (4).

(9) La susținerea probei sportive, probei practice și a interviului profesional are dreptul de a participa, în calitate de observator, câte un reprezentant al organizațiilor sindicale reprezentative ale polițiștilor de penitenciare din sistemul administrației penitenciare, cu respectarea regulilor stabilite pentru desfășurarea probelor.

(10) Numirea într-o funcţie care necesită autorizaţie de acces pentru nivel de clasificare a informaţiilor clasificate se va realiza doar după obţinerea acesteia.

ART. 5

(1) În cazul în care există mai multe cereri care au avizul favorabil al Administrației Naționale a Penitenciarelor, pentru aceeași categorie de funcții dintr-un sector de activitate, și care îndeplinesc toate condițiile de ocupare a acesteia, departajarea cererilor în cauză se realizează de către comisia menționată la art. 4 alin. (7) potrivit dispozițiilor prezentului articol.

(2) Comisia analizează solicitările de mutare, conform criteriilor regăsite în nota de prezentare a structurii de resurse umane, conform Anexei nr. 2.

(3) Membrii comisiei acordă punctaje, astfel:

 a) experienţa profesională în domeniul de activitate al funcţiei pentru care se solicită mutarea – se acordă câte 1 punct pentru fiecare an întreg lucrat, în domeniul de activitate al postului, în sistemul administrației penitenciare:

1. nu se acordă puncte pentru fracţiile de an;
2. nu se iau în calcul perioadele în care solicitanţii se află în concedii fără plată;
3. vechimea se calculează la data expirării termenului de depunere a cererii.

b) calificativele obţinute la evaluarea anuală a performanţelor profesionale individuale anuale, pe ultimii 3 ani de activitate în care au fost evaluați, se acordă puncte astfel: "Excepţional" - 1 punct, "Foarte bun" – 0,50 puncte, "Bun" - 0,25 puncte, iar calificativele "Satisfăcător" şi "Nesatisfăcător" nu se punctează;

c) vechimea în sistemul administraţiei penitenciare – se acordă câte 0,25 puncte pentru fiecare an întreg lucrat, în sistemul administrației penitenciare:

1. nu se acordă puncte pentru fracţiile de an;
2. nu se iau în calcul perioadele în care solicitanţii se află în concedii fără plată;
3. vechimea se calculează la data expirării termenului de depunere a cererii.

d) probleme familiale (soț/soție, copii, părinți) deosebite dovedite cu acte: se acordă 2 puncte pentru solicitanţii care au probleme familiale deosebite, dovedite cu acte;

e) starea disciplinară (sancţiuni disciplinare): se scad 2 puncte din punctajul final al solicitanţilor care se află sub efectul unei sancţiuni disciplinare;

f) punctajul obținut la evaluarea obiectivului dedicat pregătirii profesionale cu ocazia ultimei evaluări anuale a performanţelor profesionale individuale. Se acordă puncte conform nivelului de îndeplinire consemnat în fișa de evaluare astfel: 1 punct pentru nivelul 5, 0,75 puncte pentru nivelul 4, 0,50 pentru nivelul 3, 0,25 puncte pentru nivelul 2, iar pentru nivelul 1 nu se acordă puncte.

g) situația locativă a solicitanților: se acordă 2 puncte în cazul în care prin mutare se diminuează sau se elimină cheltuielile cu decontarea chiriei ori a transportului la și de la locul de muncă. Se vor acorda puncte doar solicitanților care fac dovada, cu acte, că aceștia sau soțul/soția dețin locuință proprietate personală în localitatea în care este situată unitatea la care solicită mutarea.

h) reunirea familiei: se acordă 2 puncte, în cazul în care soţul/soţia are locul de muncă şi/sau domiciliul în localitatea în care se solicită mutarea, situație dovedită cu acte;

(4) Punctajul final se stabilește prin însumarea punctelor acordate conform alin. (3), urmând să fie aprobată, cu respectarea condițiilor prevăzute de prezenta metodologie, cererea solicitantului care are punctajul cel mai mare sau, după caz, cererile solicitanților care au punctajele cele mai mari, în ordine descrescătoare.

(5) În situația unor punctaje egale, președintele comisiei decide cu privire la polițistul de penitenciare definitiv care va ocupa postul prin mutare. Decizia se motivează în scris, în termen de 2 zile lucrătoare, conform modelului prevăzut în Anexa nr. 3.

**CAPITOLUL III**

**Mutarea în interesul serviciului a polițiștilor de penitenciare definitivi din sistemul administrației penitenciare**

ART. 6

(1)Mutarea în interesul serviciului în alte unităţi ale poliției penitenciare, în aceeaşi ori în altă funcţie prevăzută cu un coeficient de ierarhizare identic sau inferior, reprezintă modificarea raporturilor de serviciu caracterizată prin manifestarea de voinţă a unităţii penitenciare unde a fost identificată nevoia resursei umane.

(2) Mutarea în interesul serviciului se realizează la propunerea motivată a unităţii şi/sau a structurii de specialitate din cadrul Administrației Naţionale a Penitenciarelor unde urmează să se mute polițistul de penitenciare în cauză, cu consultarea unității unde este încadrat polițistul de penitenciare definitiv.

(3) Mutarea în interesul serviciului se poate realiza în urma obținerii avizului favorabil al Administrației Naționale a Penitenciarelor, emis de directorul general sau înlocuitorul acestuia, în urma consultării structurilor de specialitate implicate, dacă sunt îndeplinite cumulativ următoarele cerinţe:

a) polițistul de penitenciare în cauză îndeplineşte condiţiile specifice prevăzute în fişa postului în care se propune mutarea;

b) polițistul de penitenciare îşi exprimă acordul scris cu privire la mutarea în interesul serviciului și respectiv cu privire la numirea într-o funcţie prevăzută cu coeficient de ierarhizare inferior celei deţinute, sau fără indemnizaţie de conducere, dacă este cazul. Numirea într-o funcție prevăzută cu un coeficient de ierarhizare inferior se va face numai în situația în care nu este posibilă numirea pe un coeficient de ierahizare identic cu cel deținut de polițistul de penitenciare care solicită mutarea.

(4) Avizul Administrației Naționale a Penitenciarelor prevăzut la alin. (3) are natura unui aviz conform, poate fi favorabil sau nefavorabil și are caracter obligatoriu de punere în aplicare, iar acordarea acestuia se face pe baza unor considerente ce țin de oportunitatea și necesitatea mutării.

(5) Nu pot fi mutați în interesul serviciului polițiștii de penitenciare suspendați din funcţie, ale căror raporturi de serviciu sunt suspendate, sau puși la dispoziție.

(6) Prevederile art. 4 alin. (10) sunt aplicabile în mod corespunzător.

**CAPITOLUL IV**

**Dispoziții finale**

ART. 7

(1) În cazul mutării la Administraţia Naţională a Penitenciarelor este obligatoriu ca polițiștii de penitenciare să aibă o vechime de cel puțin un an ca polițist de penitenciare definitiv.

(2) În cazuri excepționale, temeinic justificate, mutarea se poate realiza și înainte de împlinirea termenului stabilit la alin. (1), pentru funcțiile a căror ocupare implică același nivel de specializare, la nivelul întregului sistem penitenciar.

ART. 8

Prevederile prezentului ordin se aplică și personalului clerical din sistemul administrației penitenciare, care solicită mutarea pe o altă funcție de preot din sistemul administrației penitenciare, în urma obținerii binecuvântării din partea ierarhului titular al Arhiepiscopiei sau Episcopiei în teritoriul căreia se află unitatea penitenciară, precum și polițistilor de penitenciare din Ministerul Justiției.

ART. 9

(1) Actul administrativ de mutare se întocmeşte de către structura de resurse umane, potrivit competenţelor de gestiune a resurselor umane prevăzute de lege, în termen de 30 de zile calendaristice de la momentul obținerii avizului favorabil al conducerii Administrației Naționale a Penitenciarelor. În situații temeinic justificate, termenul poate fi prelungit cu aprobarea conducerii Administrației Naționale a Penitenciarelor.

(2) Anterior emiterii actului prevăzut la alin. (1) se vor avea în vedere și rezultatele de la evaluările psihologice la sesizare susținute, avizele psihologice obținute la ultima evaluare psihologică periodică, aptitudinile și recomandările stabilite de Comisia de expertiză medico-militară și aptitudinea de medicina muncii, după caz.

(3) În situația în care se constată existența unor incompatibilități conform alin. (2), cererea de mutare se respinge de către conducerea unității unde se solicită mutarea, iar hotărârea motivată, va fi comunicată în scris celui în cauză.

Anexa nr. 1

|  |  |
| --- | --- |
| Nr. înregistrare cerere unitatea unde este încadrat | Nr. înregistrare cerere unitatea unde solicită mutarea |
| ……………./………………… | ……………./………………… |

AVIZAT POZITIV/NEGATIV AVIZAT POZITIV/NEGATIV

 Director Director

Unitatea unde este încadrat Unitatea unde solicită mutarea

Doamnei/Domnului (grad profesional, nume, prenume)\_\_\_\_\_\_\_\_\_\_\_\_\_\_\_\_\_\_\_\_\_\_

Director general

Administraţia Naţională a Penitenciarelor

Subsemnata/Subsemnatul, (grad/nume,prenume)………………….......…………………….

încadrat la unitatea …...................…………………………………………….…….……., în funcţia de ………………………………….………….., în cadrul sectorului ……….......……………………..……

solicit mutarea la unitatea ........................................................................…….………, în funcţia de ………………………………………….……, în cadrul sectorului………………………………….........

 Precizez următoarele:

* Sunt absolvent al (studii în sistemul penitenciar) ………………………………………..., promoţia…………………, sau încadrat din sursă externă la data ……...............................
* Domiciliul:………………………………………………………………………………….....…….
* Starea civilă………………………….. Copii (nr.):………………………....…………………….
* Funcţia este scoasă la sesiunea de mutare nr. ………......……………………………………
* Sunt de acord cu:

Da / Nu - numirea pe o funcție cu coeficient de ierarhizare inferior;

Da / Nu - numirea pe o funcție fără indemnizaţie de conducere;

Da / Nu - numirea pe o functie identica din punct de vedere al denumirii, condițiilor de ocupare și atribuțiilor prevăzute în fișa postului.

* Solicit mutarea din următoarele motive: ……….…............……………………………………. ……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………
* Anexez prezentei cereri următoarele acte justificative (dacă este cazul): …………………………………………………………………………………………………........... ……………………………………………………………………………………………………

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….…….........................

Faţă de cele prezentate, rog dispuneţi.

 Data Nume, Prenume şi semnătura

Anexa nr.2

Notă de prezentare a polițistului de penitenciare, privind mutarea

Grad, nume prenume \_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Funcția deținută | Funcția vizată |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Experiența profesională în domeniul de activitate al funcţiei pentru care se solicită mutarea:­ Exemplu: Structura Siguranța Deținerii și Regim Penitenciar este formată din următoarele domenii principale de activitate: 1. evidență și organizarea muncii; 2. grupă de intervenție; 3. siguranța deținerii și regim penitenciar (pază, supraveghere, escortare, dispecerat și monitorizare).

În ceea ce privește funcțiile din a căror denumire reiese profesia deținută de către ocupantul acesteia, experiența profesională în domeniul de activitate al funcţiei se calculează strict pentru perioada lucrată în acest tip de funcție (exemplu: pentru funcția de conducător auto va fi avută în vedere experiența aplicanților în această funcție și nu în alte funcții din același domeniu de activitate - logistică)

1. Calificativele obținute la evaluarea anuală a performanțelor profesionale individuale pe ultimii 3 ani de activitate în care au fost evaluați și punctajele obținute la aceste evaluări (dacă este cazul):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Vechimea în sistemul administrației penitenciare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Probleme familiale deosebite dovedite cu acte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Starea disciplinară (sancțiuni disciplinare) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Punctajul obținut la evaluarea obiectivului dedicat pregătirii profesionale cu ocazia ultimei evaluări anuale a performanţelor profesionale individuale \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Situația locativă a solicitanților *(ex: se va avea în vedere dacă prin mutare se elimină sau se diminuează cheltuielile cu decontarea chiriei sau a transportului la și de la locul de muncă) \_\_\_\_\_\_\_\_\_\_\_\_*

|  |
| --- |
| 1. Reunirea familiei *(ex: se va avea în vedere dacă soțul sau soția are locul de muncă și/sau domiciliul în localitatea unde se solicită mutarea) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Punctaj obținut: \_\_\_\_\_\_\_\_\_\_\_\_\_\_ |

\* Criteriile vor fi avute în vedere la acordarea punctajelor de către comisia prevăzută la art. (4) alin. (7) din prezentul ordin și vor fi consemnate de către structura de resurse umane din cadrul unității la care polițistul de penitenciare definitiv solicită mutarea, în baza informațiilor regăsite în cuprinsul referatului de personal, cererii de mutare și respectiv a documentelor justificative anexate cererii.

Anexa nr. 3

Notă de susținere a propunerii de numire

întocmite cu ocazia departajării polițiștilor de penitenciare definitivi, în vederea mutării

în altă unitate penitenciară

Subsemnatul/a, (grad, nume, prenume, funcția) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de președinte, în urma întrunirii comisiei de selecție din data de \_\_\_\_\_\_\_\_\_\_\_\_\_\_\_\_\_\_\_, constatând rezultatele egale obținute de către următorii polițiști de penitenciare definitivi:

* (Grad, nume, prenume)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* (Grad, nume, prenume)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

decid ca doamna/domnul (grad nume prenume) să fie numit/ă în funcția vacantă de \_\_\_\_\_\_\_\_\_\_, având în vedere următoarele considerente: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Încheiat azi, \_\_\_\_\_\_\_.\_\_\_\_\_.\_\_\_\_\_\_\_\_\_

Semnătură\_\_\_\_\_\_\_\_\_\_\_\_\_\_\_\_\_\_\_\_\_\_\_